Poukkoileva energiapolitiikka on myrkkyä sijoittajalle - Varma
Poukkoileva energiapolitiikka on myrkkyä sijoittajalle
Päästökaupan piirissä olevien kasvihuonekaasujen pitäisi vähentyä 21 prosenttia vuosien 2005–2020 välillä.
Nyt Euroopan komissio on herännyt tilanteeseen ja ryhtynyt toimiin päästökaupan kiristämiseksi. Taustatukea antaa elpynyt taloustilanne, joka lisää päästöoikeuksien kysyntää. Päästöoikeuksien hinta on hyvin nopeasti pompannut alle viiden euron tasolta noin 15 euroon hiilidioksiditonnilta. Analyytikot arvioivat hinnan jatkavan nousuaan jopa 30–40 euroon. Vaikutukset näkyvät jo nyt sähkön hinnassa.
Haasteena intressien ristiriitaisuus
Päästökauppa on hyvä idea päästöjen vähentämiseksi, mutta käytännössä se ei ole toiminut.
”Mitä enemmän tulevaisuuden kassavirrat pohjautuvat kysyntään ja tarjontaan, ovat siis kaupallisesti muodostuvia, sitä helpompi sijoittajan on niihin liittyvää riskiä sietää. Esimerkiksi Espanjassa ja Italiassa aurinkosähkön tuotantokustannukset ovat jo niin alhaiset, ettei se tarvitse tukea. Se, että on tultu markkinahintaan, on sijoittajan kannalta hyvä asia. Ei tarvitse miettiä tukitasoja, niiden kestoa tai poliittisia päätöksiä.”
Ratkaisuna päästöjen vähennys vai uusiutuva energia?
”Tämä asia on kieltämättä mennyt pilalle koko Euroopan tasolla – on tullut niin paljon erilaisia tukia. Tämä on johtanut siihen, että markkinaehtoisuus on kadonnut kokonaan. Investoijat odottavat, että minkähän tuen tähän voi saada ennen kuin lähtevät investoimaan.”